मनोरथ भोग के साथ बांटे गुलाब और महाभिषेक जल
दशौंदी तालाब में अर्पण महोत्सव नौ दिनों से चल रहे धार्मिक अनुष्ठान कार्यक्रम के अंतिम नौ दिन शुक्रवार को मंत्रोचार के साथ शिव लिंग पर मनोरथ भोग लगाया गया। वही कलकत्ता के नौ पंडितो के मार्गदर्शन में चले धार्मिक कार्यक्रम के बाद भक्तों को समिति नेमनोरथ भोग के साथ गुलाब का फूल व थैला व बोतल में महाभिषेक जल का वितरण किया। इस दौरान जल अभिषेक, विशेष पूजा अर्चना, संकीर्तन अन्य धार्मिक कार्यक्रम नौ दिनों तक चल रहा है। जिसमे हजारों की संख्या में भक्तों ने भागीदारी दी।
इस धार्मिक आयोजन के चलते दसौंदी तालब को झालर लाइटों से सजाया गया था। मुख्य गेट से लेकर जलेश्वर महादेव तक महलनुमा आकर्षक पंडाल लगाया गया था। वही दसौदी तालाब के अन्दर व बाहर में रंगीन फौवारे लगाए गये। जो रात में लोगों का आकर्षण का केंद्र रहा। इस धार्मिक आयोजन के चलते नौ दिनों तक नगर सहित ग्रामीण अंचल के लोग पहुंच कर शिव जी से आशीर्वाद मांगा। इस दौरान पूजा अभिषेक के साथ साथ गीत, संगीत, भजन कीर्तन रामायण, माता सेवा का कार्यक्रम अनवरत चला। जिसका लोगों ने आनंद लिया। अंतिम दिन शुक्रवार को मंत्र लेखन से जुड़े भक्तों को जलेश्वर महादेव प्रमुख यज्ञदत्त शर्मा ने मनोरथ भोग प्रदान किया। समिति के अध्यक्ष विनोद कौशिक व प्रबन्धक मुरारी लाल चंदन ने बताया कि समारोह में भक्तों ने पूरे उत्साह व लगन से ओम नमः शिवाय मंत्र लेखन किया। मनोरथ भोग व महा अभिषेक जल का वितरण किया गया।
बालोद. श्रद्धालुओं को गुलाब का फूल व मनोरथ भोग देते हुए यज्ञदत्त शर्मा।
आजीवन चलेगा मंत्र लेखन
जलेश्वर महादेव प्रमुख यज्ञदत्त शर्मा ने बताया कि समारोह के समापन के बाद ओम नमः शिवाय मंत्र लेखन आजीवन चलेगा। भक्तों के लिए शब्द नहीं अनुभव मंत्र लेखन कक्ष हमेशा खुला रहेगा। दूसरा चरण शुरू हो गया है। पहले चरण 3 करोड़ 44 लाख 20 हजार 285 मंत्र हो चुका था, जिसे शिव लिंग में अर्पित किया गया है । इसी मंत्रों से धुले जल को भक्तों को वितरित किया गया है। पूजा अर्चना रूद्र अभिषेक, जल अभिषेक किया गया।
mag_Deva hin_Deva hin_Deva awa_Deva hin_Deva hin_Deva